157 
sidder nedeiiiiiuler). Som bekjendt ero nemlig Polypenie hos alle 
ottearmede Koraldyr bilateralt-symmetriske; Munden og Svælg¬ 
sækken ere aflange, og de 8 Skillevægge, som dele Mavelnilen 
udenom denne i S Kum, ere ordnede symmetrisk om den lange Axe 
i den Oval, som Mund og Svælg danne, og som altsaa angiver 
Dyrets Midtplan; men særlig let kjendelig er Symmetrien udtalt i 
de Muskler, som trække Forparten af Dyret ind, idet de ere 
anbragte paa den ene Flade af Skillevæggene saaledes, at i et 
Kammer vende to for disse Muskler blottede Flader mod hinanden, 
medens i det ligeoverfor liggende to med saadanne Muskler for¬ 
synede vende mod hinanden; det første har man vedtaget at be¬ 
nævne det dorsale Kammer. I Vingen vende nu alle Individerne 
dette Kammer mod Axen (s. Fig. 9), og denne Lov gjælder for alle 
Vingerne paa begge Sider. 
Om Polyp-Individernes øvrige Bygning skal jeg kun anføre, 
at under Svælgsækken fortsætte de 8 Septa sig ned gjennem Mave- 
hulen ind i Axen; de to dorsale (Fig. 9df) ere lavere (d. v. s. 
springe mindre stærkt frem i Mavens Hule), deres Mesenterial- 
filamenter ere lidet bugtede og stamme fra Ektodermen, idet 
de ere Forlængelser fra Svælgsækkens Inderbeklædning, hvad 
Wilson (1(») har paavist, og som det er let at se dels af 
Celleformen, dels af den Farve, de antage ved Karmintinktion i 
Sammenligning med de 6 andre Mesenterialfilamenter, der ere 
dannede af Entodermen; disse 6 ere meget tykkere, stærkt 
bugtede og korte, idet de høre op i nogen Afstand under Svælg¬ 
sækken, hvorpaa deres Septa blive ganske lave og tynde Lister, 
medens de to dorsale derimod bibeholde deres Filamenter helt ind 
i Axen. Paa de to dorsale Septa dannes aldrig Kjønsorganer, 
dejes Filamenter deltage heller ikke i Fordøjelsesvirksomhedeu, der 
udelukkende besørges af de 6 entodermale Filamenter, men derimod 
ere de af Betydning for Vandets Cirkulation, idet deres kraftige 
Fimrebevægelse frembringer en opadgaaende Strøm. Som bekjendt 
ere alle Individer af samme Kjøn: Kolonierne ere diøciske, hvilket 
gjælder om alle Søfjer. 
